รัฐบาลไทย-ข่าวทำเนียบรัฐบาล-สำนักงานสลากฯ ยันตรวจสอบเข้มการจำหน่ายสลากปลีกเกินราคา เผยตัดสิทธิแล้วกว่า 2,500 ราย
วันจันทร์ที่ 4 กันยายน 2560
สํานักงานสลากฯ ยันตรวจสอบเข้มการจําหน่ายสลากปลีกเกินราคา เผยตัดสิทธิแล้วกว่า 2,500 ราย
กรณีที่มีข่าวการขายสลากเกินราคาที่บริเวณสี่แยกคอกวัวว่า ในงวดที่ผ่านมาและในขณะนี้ สภาวะการจําหน่ายสลากกินแบ่งรัฐบาลมีความคล่องตัวสูงมาก สาเหตุหนึ่ง อาจเกิดจากประชาชนให้ความสนใจ ในการเปลี่ยนแปลงรูปแบบสลากจากเดิมคู่ละ 80 บาท มาเป็นใบละ 80 บาท
วันนี้ (2 กันยายน 2560) เวลา 15.00 น. พลตรีฉลองรัฐ นาคอาทิตย์ ผู้อํานวยการสํานักงานสลากกินแบ่งรัฐบาล เปิดเผยถึงกรณีที่มีข่าวการขายสลากเกินราคาที่บริเวณสี่แยกคอกวัวว่า ในงวดที่ผ่านมาและในขณะนี้ สภาวะการจําหน่ายสลากกินแบ่งรัฐบาลมีความคล่องตัวสูงมาก สาเหตุหนึ่ง อาจเกิดจากประชาชนให้ความสนใจ ในการเปลี่ยนแปลงรูปแบบสลากจากเดิมคู่ละ 80 บาท มาเป็นใบละ 80 บาท อย่างไรก็ตาม ภาพรวมของการจําหน่ายสลากปัจจุบัน ราคาสลากใบลดลงจากเดิมที่จําหน่ายในราคาสูง กลับมาจําหน่ายตามราคาหน้าสลากคือฉบับคู่ละ 80 บาท สามารถหาซื้อได้ทั่วไปทุกที่ทั้งแผงจําหน่ายสลากปลีกที่ประจําอยู่กับที่และที่เดินเร่ขายทุกพื้นที่ทั่วประเทศ
ผู้อํานวยการสํานักงานสลากกินแบ่งรัฐบาล กล่าวต่อไปว่า สํานักงานฯ ได้ดําเนินการตามมาตรการบังคับใช้กฎหมายอย่างเคร่งครัด โดยที่ผ่านมาเจ้าหน้าที่ตํารวจ ทหาร และฝ่ายปกครองของจังหวัดต่างๆ ได้ดําเนินการจับกุมผู้จําหน่ายสลากเกินราคาอย่างเข้มงวด โดยจะทําการตรวจสอบตัวแทนจําหน่ายหรือผู้ที่ซื้อ-จองล่วงหน้าฯ โดยต้องไม่นําสลากของตนไปรวมชุดกับผู้อื่น หรือนําสลากของผู้อื่นมาขายร่วม หรือนําสลากของตนไปขายให้แก่ผู้อื่นเพื่อนําไปรวมชุด หรือแลกเปลี่ยนสลากกับผู้อื่น หากมีการตรวจสอบพบการกระทําดังกล่าวถือว่าผู้ขายผิดสัญญาและกระทําผิดเงื่อนไข จะถูกยกเลิกสัญญาการเป็นตัวแทนจําหน่าย หรือยกเลิกการลงทะเบียนเป็นผู้ซื้อ-จองล่วงหน้าสลากกินแบ่งรัฐบาลทันที โดยในการลงพื้นที่ของคณะกรรมการสลากกินแบ่งรัฐบาลที่อําเภอวังสะพุงจังหวัดเลยเมื่อเร็ว ๆ นี้ ได้มีการตรวจสอบการเบิกสลาก ตามโครงการซื้อ-จองล่วงหน้าฯ พบว่าพฤติกรรมการนําสลากที่จองได้ ไปขายต่อให้กับผู้รับซื้อ รวมทั้งสิ้น 13 ราย จํานวนสลาก 1,345 เล่ม ขณะนี้ได้ดําเนินการตรวจสอบรายชื่อเจ้าของสลากแล้ว และจะดําเนินการตามขั้นตอนของการยกเลิกสัญญาต่อไป
ต่อข้อซักถามของผู้สื่อข่าวเกี่ยวกับสลาก 30 ใบ ที่ปรากฏเป็นข่าวรางวัลที่ 1 งวดวันที่ 16 กรกฎาคม 2560 ซึ่งเป็นสลากรวมชุดนั้น ได้ดําเนินการสั่งยกเลิกสัญญาตัวแทนจําหน่าย และตัดสิทธิในการทํารายการซื้อ-จองล่วงหน้าฯ รวม 30 รายแล้ว โดยสรุป จนถึงขณะนี้ มีการจับกุมผู้จําหน่ายสลากเกินราคาอย่างต่อเนื่องในทุกพื้นที่ และยกเลิกการเป็นตัวแทนจําหน่ายไปแล้ว รวมทั้งหมด 2,131 ราย ยกเลิกการลงทะเบียนเป็นผู้มีสิทธิในการซื้อ-จองล่วงหน้าสลากกินแบ่งรัฐบาล จํานวน 531 ราย สําหรับสลากที่ถูกยกเลิกสัญญา จะนํามาเข้าสู่โครงการซื้อ-จองล่วงหน้าฯ ให้กับผู้จําหน่ายสลากจริงได้มีโอกาสเข้าถึงสลากได้มากขึ้น
ผู้อํานวยการสํานักงานสลากกินแบ่งรัฐบาล ยืนยันว่า สํานักงานฯ ไม่ได้นิ่งนอนใจต่อกรณีมีการนําสลากไปรวมชุดและจําหน่ายในราคาเกินกว่าที่กําหนด ทั้งนี้ ได้มีมาตรการป้องกันการนําสลากไปรวมชุด ด้วยการปรับวันจ่ายสลากให้กับตัวแทนจําหน่ายและผู้ที่ซื้อ-จองล่วงหน้าฯ เพื่อให้รับสลากแล้วมีเวลาเพียงพอจําหน่ายด้วยตนเอง และลดโอกาสในการนําสลากจองไปจําหน่ายต่อให้ผู้อื่นนําไปรวมชุด จากมาตรการนี้ ทําให้คัดกรองผู้ที่ไม่จําหน่ายสลากด้วยตนเองออกไปได้อย่างมีนัยสําคัญ และผู้จําหน่ายสลากจริงทํารายการสลากจองล่วงหน้าได้มากขึ้น ในขณะเดียวกันก็นํามาตรการทางกฎหมายมาบังคับใช้อย่างเคร่งครัดควบคู่กันไปด้วย เพื่อให้เกิดผลในทางปฏิบัติอย่างต่อเนื่อง และขอให้ประชาชนผู้ซื้อสลากรักษาสิทธิ์ โดยการไม่ซื้อสลากเกินราคา หากพบเห็นการกระทําผิดดังกล่าว สามารถแจ้งข้อมูลการจําหน่ายสลากเกินราคาได้ที่ Call Center หมายเลขโทรศัพท์ 0 2345 1466 ตลอด 24 ชั่วโมง
สําหรับกรณีที่ปรากฏข่าวสาร การจําหน่ายสลากเกินราคาที่บริเวณสี่แยกคอกวัวนั้น สํานักงานสลากกินแบ่งรัฐบาล จะประสานเจ้าหน้าที่ทหาร ตํารวจ เข้าตรวจสอบการจําหน่ายในพื้นที่ดังกล่าวโดยเร็วและบังคับใช้กฎหมายอย่างเข้มงวดต่อไป ขอขอบคุณ ผู้ให้ข้อมูลตามที่เป็นข่าว ทั้งนี้หากมีรายละเอียดเพิ่มเติมสามารถแจ้งโดยตรงได้ที่สํานักงานสลากกินแบ่งรัฐบาล เพื่อจะได้พิจารณาดําเนินการต่อไป